
[bookmark: _Toc194052518]UVOD
[bookmark: _Toc93391972]V skladu z veljavno zakonodajo je vpis sorte hmelja na slovensko sortno listo pogoj, da se lahko sadilni material v Sloveniji prideluje in trži, razen v primeru izjemnih dovoljenj. V postopku vpisa sorte hmelja se pridobijo osnovni podatki o lastnostih določene sorte hmelja in o njeni uporabni vrednosti, kar pa nadgrajujemo s podatki iz strokovne naloge Introdukcija novih in tujih sort hmelja. 
Hmelj je kmetijska rastlina, kjer je pridelava regijsko omejena, zato je v programu večji poudarek na preizkušanju odzivnosti novih in tujih sort hmelja na tehnologijo pridelovanja (čas rezi, napeljava poganjkov, gostota sajenja, ekološko pridelovanje, gnojenje, pojav bolezni in škodljivcev, …). Sorti prilagojena tehnologija pridelave je pri hmelju zelo pomembna, saj je trajnica in se morebitne napake v tehnologiji odražajo v zmanjšanju količine in kakovosti pridelka tudi v naslednjih letih.
Zakonske podlage:
Zakon o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US in 123/21)
Uredba o ureditvi trga s hmeljem (Uradni list RS, št. 20/2009)
Uredba o spremembah in dopolnitvah Uredbe o ureditvi trga s hmeljem (Uradni list RS, št. 60/2010, 88/2011, 50/2015)


[bookmark: _Toc126645726][bookmark: _Toc194052519]NAMEN IN CILJI
Naloga je osredotočena na določitev optimalne tehnologije pridelave domačih novih in tujih sort hmelja v naših pridelovalnih razmerah, ki najbolj ugodno vpliva na njihovo rast in razvoj in se odrazi v kakovostnem, visokem in stabilnem pridelku. Cilj je ponuditi slovenskim hmeljarjem potrebne informacije o novih slovenskih sortah in morebitnih tujih sortah za pridelovanje v naših razmerah. 
Cilji v letu 2025 so:
določevanje načina gnojenja za sorto Styrian Wolf, 
sajenje poskusa z različno gostoto rastlina/ha pri sorti 31B26
določitev terminskega okna tehnološke zrelosti za nove sorte 90A263, 109B27 in 31B26 na dveh lokacijah,
ugotavljanje morebitnega pojava fiziopatij pri novih sortah in iskanje njihovega vzroka, 
pridobivanje/zbiranje informacij o odzivu novih sort hmelja na škodljive organizme in
dodatna opazovanja novih sort v poljskih razmerah na nizki opori s poudarkom na škodljivih organizmih
Kazalniki naloge so:
ogledi površin z novimi in tujimi sortami hmelja in zabeležena opazovanja,
število postavljenih poskusov, 
število kemičnih analiz, 
ovrednotene analize,
ovrednoten pridelek in njegova kakovost,
izdana priporočila, 
število in vrsta objav.
[bookmark: _Toc155940808][bookmark: _Toc194052520][bookmark: _Toc126645728]VZGOJA SADIK, POSTAVITEV IN SAJENJE POSKUSOV IN OSKRBA NASADOV, POSAJENIH S POSKUSI
V letu 2025 bomo v skladu z dobro agronomsko prakso obdelovali hmeljišče hmeljišče SN11, kjer so posajene nove slovenske sorte (31B26, 90A263 in 109B27) v katerem bo potekalo spremljanje tehnološke zrelosti, nasad sorte Styrian Wolf, kjer bo poskus z gnojenjem, ter nasad z nizko oporo, kjer izvajamo nalogo Dodatna opazovanja novih sort v poljskih razmerah na nizki opori s poudarkom na škodljivih organizmih. 
Predvidena je vzgoja matičnih rastlin novih sort 90A263 in 109B27 za nadnje razmnoževanje večjega obsega sadik v naslednjih letih. 
[bookmark: _Toc155940809][bookmark: _Toc194052521]EVALVACIJA POSKUSOV – OPAZOVANJE POSKUSOV MED VEGETACIJO, ANALIZA IN VREDNOTENJE PRIDELKA IN REZULTATOV ANALIZ
[bookmark: _Toc194052522]Določevanje načina gnojenja za sorto Styrian Wolf
Strokovno izvedeno gnojenje je osnova za velike in kakovostne pridelke in ena od osnov za trajnostno pridelavo ter dobro kondicijo nasadov hmelja. Po drugi strani pomeni pretirano gnojenje obremenjevanje okolja, nepotrebne stroške za hmeljarja in zmanjševanje rodovitnosti tal. Primerno prehranjene rastline so bolj odporne na stresne razmere ter napad bolezni in škodljivcev. 
Sorta Styrian Wolf je ena izmed novejših sort, ki ima velik vigor in ustvari veliko zelene mase z veliko storžki in ima genetski potencial za visoko vsebnost alfa-kislin (14 -17 % alfa-kislin v suhi snovi), je pa občutljiva na hmeljevo peronosporo - predvsem na primarno okužbo. 
V začetku leta bomo določili obravnavanja za poskus glede na njene karakteristike in poskus zastavili na poskusnem posestvu IHPS. Obravnavanja bomo smiselno prilagodili tudi postavitvi nasada. Med rastno sezono bomo opazovali odziv rastlin na različno agrotehniko in zabeležili nastop razvojnih faz, v času tehnološke zrelosti pa vrednotili pridelek in vsebnost nitratov v storžkih. Odvzeli bomo tudi vzorce za določitev vsebnosti vlage - za preračun v pridelek suhe snovi na enoto površine.   
[bookmark: _Toc126645731][bookmark: _Toc194052523]Dodatna opazovanja novih sort v poljskih razmerah na nizki opori s poudarkom na škodljivih organizmih
[bookmark: _Hlk193189600]Z namenom pridobitve dodatnih ugotovitev v zvezi z odzivom novih sort na škodljive organizme bomo izvedli opazovanja v testnem nasadu, v katerem izvajamo minimalno škropljenje s FFS. Cilj dodatnih opazovanj je predvsem spremljati pojav bolezni: hmeljeve peronospore, hmeljeve pepelovke, cerkosporne pegavosti hmelja, sive pegavosti hmelja, sive plesni in fiziopatij ter posebnosti v zvezi s škodljivci. Predviden obseg je spremljanje 5 sort (Styrian Eureka, Styrian Wolf, 90A263, 109B27, 31B26). Opazovanja bomo izvedli s periodičnimi vizualnimi ocenjevanji. Podatki bodo opora za klasifikacijo sort v ustrezne odpornostne razrede in posledično opora pri vpeljevanju strategij integriranega varstva rastlin.
[bookmark: _Toc194052524]4.3  Sajenje poskusa z različno gostoto rastlina/ha pri sorti 31B26
Gostota sajenja hmelja na hektar (ha) ima velik vpliv na pridelek, kakovost storžkov in splošno zdravstveno stanje rastlin. Višja gostota pomeni več rastlin na ha, kar lahko poveča skupni pridelek, vendar lahko zmanjša velikost in kakovost storžkov zaradi večje tekmovalnosti za hranila, vodo in svetlobo. Gostejša zasaditev poveča vlažnost v hmeljišču, kar ustvarja ugodne pogoje za bolezni (npr. hmeljeva peronospora, hmeljeva pepelovka), kar lahko vodi v višje stroške za intenzivnejše izvajanje varstva rastlin. Nižja gostota omogoča boljše prezračevanje in dostopnost hranil, kar lahko izboljša kakovost pridelka (višja vsebnost alfa-kislin), vendar pa ga lahko zmanjša. Če so rastline pregosto posejane, lahko pride do hitrejše izčrpanosti talnih hranil in vlage, kar poveča potrebo po gnojenju in namakanju. Preveč redka zasaditev pa lahko povzroči neučinkovito izrabo prostora in virov.
Sorta 31B26 ima zelo velik potencial za vigor rastlin in ustvari veliko zelene mase ima bujen habitus in razvije veliko storžkov. Je pa občutljiva na pepelasto plesen, za katero so pogoji optimalni v primeru gosto raščenih rastlin. Za sorto 31B26 po prvih ocenah vemo, da standardna gostota sajenja 3200 rastlin/ha, ki je priporočljiva za starejše slovenske sorte, ni primerna. V poskusu želimo preveriti, do katere meje je smotrno zamaševati gostoto sajenja te sorte. Tako je predviden sklop sajenja 3000 rastlin/ha in 2700 rastlin/ha. 
[bookmark: _Toc155940813][bookmark: _Toc194052525]OPIS TEHNOLOŠKIH PARAMETROV ZA NOVE SLOVENSKE IN TUJE SORTE HMelja
[bookmark: _Toc194052526]Določitev terminskega okna tehnološke zrelosti za nove sorte
Z obiranjem hmelja začnemo, ko je tehnološko zrel, to je takrat, ko storžki vsebujejo najvišjo vsebnost alfa-kislin, dosežejo maksimalno velikost in maksimalno maso, tipično strukturo eteričnih olj in je zagotovljeno kakovostno strojno obiranje. Storžki so zaprti, prožni in izenačeni, njihova barva svetlo zelena z leskom, pri stiskanju pa šelestijo in se odbijejo, če padejo na tla. Če takšne storžke zmečkamo, ostane na rokah lepljiva, rumenkasta snov - lupulin. Imajo poln vonj s tipično aromo. Hmelj, obran pred tehnološko zrelostjo, je slabše kakovosti in vsebuje preveč vlage. Prepozno obran hmelj pa ima že rumene ali rjavkaste storžke, manjšo vsebnost alfa-kislin in pri obiranju pride do večjih izgub zaradi osipanja in drobljenja. Z obiranjem v tehnološki zrelosti določene sorte vplivamo na to, da bo čim več pridelanih alfa-kislin in kakovostne arome na koncu pristalo v vrečah in bodo izgube kakovosti čim manjše. Nastop terminsko in trajanje tehnološke zrelosti je zelo pomemben parameter vsake sorte hmelja, saj se glede na to hmeljarji odločajo, koliko katere sorte bodo imeli na svojem posestvu, da se bo hmelj kontinuirano obiral. Nastop in trajanje tehnološke zrelosti je odvisen od tehnoloških ukrepov in vremenskih razmer v času rasti, predvsem pa od sorte. Sorta Aurora ostaja na primer v tehnološki zrelosti do 20 dni, medtem ko sorta Savinjski golding le okrog 7 dni.
V nalogi želimo potrditi terminska okna za čas tehnološke zrelosti (začetek in konec tehnološke zrelosti) za nove sorte 90A263, 109B27 in 31B26, ki smo jih določili v sezoni 2024. Parametre tehnološke zrelosti bomo spremljali na dveh lokacijah, in sicer IHPS ter Dornava. Storžke bomo vzorčili na 3 do 4 dni in vsakič določili vsebnost vlage v storžkih, maso 100 suhih storžkov, dolžino storžkov in vsebnost alfa-kislin.
[bookmark: _Toc126645729][bookmark: _Toc194052527]Ugotavljanje morebitnega pojava fiziopatij pri novih sortah in iskanje njihovega vzroka 
Pri hmelju lahko različne sorte različno odreagirajo na zunanje dejavnike (vreme, lastnosti tal, agrotehnični ukrepi, med njimi način rezi, gnojenje, uporaba fitofarmacevtskih sredstev …). Opazovanja rasti in razvoja novih sort bomo izvajali skozi celotno rastno sezono in se odzvali pri morebitnih odstopanjih. V slednjem primeru bomo na podlagi analiz rastlinskega tkiva in tal naredili analizo stanja, skušali najti vzroke ter v naslednji fazi načine za preprečitev fiziopatij. 
[bookmark: _Toc126645730][bookmark: _Toc194052528]Pridobivanje/zbiranje informacij o odzivu rastlin novih sort hmelja na škodljive organizme 
Nadaljevali bomo nalogo pridobivanje/zbiranje informacij o odzivu rastlin novih sort hmelja po sajenju na karantenske premene zaradi pojava verticilijske uvelosti hmelja (Verticillium nonalfalfae) ali hude viroidne zakrnelosti hmelja (viroid razpokanosti skorje agrumov, angl. citrus bark cracking viroid (CBCVd)). Zbirali bomo predvsem informacije o prerazmnožitvah / pojavih škodljivih organizmov na površinah novih sort.  
[bookmark: _Toc155940816][bookmark: _Toc194052529]PRIPRAVA IN IZDAJA INFORMACIJ TER NAVODIL ZA PRIDELOVALCE, SODELOVANJE IN ORGANIZACIJA POSVETOV
Rezultate dela bomo predstavili hmeljarjem v obliki člankov, objav na spletni strani ter ustno na tehnoloških sestankih.
[bookmark: _Toc155940817][bookmark: _Toc194052530]SODELOVANJE S STROKOVNIMI INSTITUCIJAMI DOMA IN V TUJINI
Aktivno sodelujemo s kolegi iz tujine in iz domačih institucij ter si izmenjujemo mnenja.

